钦定古今图书集成/理学汇编/经籍典/第083卷 > 宋房审权周易义海 > 《论八卦生六十四卦》
## 钦定古今图书集成/理学汇编/经籍典/第083卷 > 宋房审权周易义海 > 《论八卦生六十四卦》

乾坤之生六子，可得而知也。八卦之为六十四，其可
得而知乎？不牵于数，不惑于气，而后可知也。夫《易》固
有数，而八卦之成列，不可以数言也；卦固有气，而六
爻之适变，未可以气言也。以数而言者，求于八卦之
先而未至于象也。以气而言者，得于六爻之后，不归
于象也。求于八卦之先而牵于数。故谓“坎离先天地”，
得于六爻之后，而惑乎气，故谓“卦气起《中孚》。”盖数与
象与气，于卦之相生，其迹甚近，而其理甚微，宜乎说
者之不能别而纷纭于其间也。譬之于人，其智愚寿
夭者，数也；其四体具者，象也；其动息语默者，气也。今
目之曰人者，将以其智愚寿夭与其动息语默之如
何而称之耶？亦以其四体之具而称之耶？其生而智
愚寿夭，则置而不言，其动息语默之何如，则未议及
之。盖有生而后有动息语默，数之与象，象之与气，亦
何异？于是有数而后有象，有象而后知其气也，有数
而后得其象，是以三画为《干》，而六画为《坤》，谓之《乾坤》
而〈原本疑有阙〉六，则卦之相生，不可以数言，而可以象言
也。有象而后知其气，是以有《复》之象，而后明之曰“七
日来复”；有《临》之象，而后推之曰“八月有凶。”则卦之相
生，可以象言，而未可以气言也。苟质之于经，以乾坤
为之始，以六子为之次叙，不为异端小说之所夺，一
本于象，以求六十四卦始终之变，则其谁曰不然？圣
人之言曰：“震一索而得男，故谓之长男；《巽》一索而得
女，故谓之长女；《坎》再索而得男，故谓之中男；《离》再索
而得女，故谓之中女；《艮》三索而得男，故谓之少男；《兑》
三索而得女，故谓之少女。”其言曰：“震一索而得男，《巽》
一索而得女”者，犹言曰“一索而得震为男，一索而得
巽为女”也。此诸卦相生之法也。夫阴阳者，相求之物
也。由其相求，而后有生生之用，成万物之象焉。是以
乾坤之位定，八卦之爻重，阴必求阳，阳必求阴，始于
一阴一阳之相求，六子以次而生，再变而穷，十有二
卦之象成矣。《干》之初求于《坤》，得《震》而为长男，则谓之
《复》。《坤》之初求于《干》，得《巽》而为长女，则谓之《姤》。《干》之二
求于《坤》，得《坎》而为中男，则谓之《师》。《坤》之二求于干，得
离而为中女，则谓之《同人》。《干》之三求于坤，得艮而为
少男，则谓之《谦》。《坤》之三求于干，得兑而为少女，则谓
之《履》。此其一变也。《干》之四求于坤，得震而为长男，则
谓之《豫》。《坤》之四求于干，得巽而为长女，则谓之《小畜》。
《干》之五求于坤，得坎而为中男，则谓之《比》。《坤》之五求
于干，得离而为中女，则谓之《大有》。《干》之六求于《坤》，得
艮而为少男，则谓之《剥》。《坤》之六求于《干》，得兑而为少
女，则谓之《夬》。此其再变而穷也。以此而推其中，则二
阴二阳之相求，六子以次而生，起于《屯》《鼎》，四变而穷，
而二十四卦之象成矣。又以此而推其终，则三阴三
阳之相求，六子以次而生，起于《否》《泰》，三变而穷，而四
“《十八卦》之象成矣。”与夫求之于数，得之于气，而涉乎
异端之说之纷纭者，孰为简易哉？